Преди около 2 години си купих апартамент с кредит/на последен етаж/. Няколко месеца след като се нанесох на няколко места се появиха петна от твчове от покрива. Доста пъти исках от домоуправителката да свика събрание-тя отказа с довода, че повечето собственици са руснаци и ги няма. След 2 години нуждата от ремонт стана крещяща-направих ремонта сама, за моя сметка. Какъв е редът за събиране на средствата от съседите. Има ли някакъв начин, с който те да бъдат задължени или да върнат парите или да ги приспаднат от вноски – такси, сметки и т.н.?




Ремонт на покрив в блок
=======================

 

Този въпрос многократно е разискван във форума. Приложими са посочените по-долу разпоредби от закона за управление на етажната собственост – “всеки собственик може да извърши със собствени средства, материали и/или труд необходим ремонт на общи части на сградата без решение на общото събрание. Разходите за извършване на ремонта, направени от собственик за негова сметка, с решение на общото събрание се възстановяват или се прихващат от дължимите от него вноски по чл. 50 след представяне на документи, удостоверяващи плащанията.  

(7) (Изм. – ДВ, бр. 57 от 2011 г.) Ако разходите, извършени от собственик, не бъдат възстановени по реда на ал. 6, той има право да предяви иск срещу останалите собственици.”


Поздрави,  

адв. Николина Митова  

тел. 0898 303092


